《简陆少监》
宋代·赵汝回

登瀛彼何人，选海渺无际。
巨矣万斛舟，不与贫土济。
起樯开锦帆，逆境浪使风势，
贫土望洋立，惆恍发深喟。
少监笠泽英，清分袭兰砌。
不经觅举难，不道觅举易。
每恨里选衰，高才守低位。
趋荣靡愿辱，不富焉有贵。
一涂总不岐，只臂鞲群鸷。
园桃各春妍，崖松以霜悴。
端笏玉扆前，极口陈国是。
上之及公卿，下之言守帅。
肃肤到饥亡，孰与护元气，
凝阴积层霄，剽贼延内地，
毋谓民不神，民情即天意。
善瑟无弊弦，良工先利器，
所愿招隽豪，弃取委分义。
庶几皋伊出，扶倾扫沉翳。
从来立仗马，唯作啖萏计，
堂堂不讳朝，鸣凤峙鵷陛。

作者简介：宗室，居温州永嘉，字几道。宁宗嘉定七年进士。官至主管进奏院。诗才高迈，自成一家，从其学者多知名。有《东阁吟稿》。